《宴建昌耋老》
宋代·钟季玉

大老如游更老鼓，迎来公宇共称觥。
问年齐说生乾道，有日重新见太平。
八九十翁同胜会，一千余岁侈耆英。
燕毛序齿关风化，观感油然孝敬生。

作者简介：饶州乐平人，初名诚，以字行，改字之纯。理宗淳祐七年进士。知万载县。历枢密院编修官，出知建昌军，迁江西转运判官，皆有治绩。改都大提点坑冶。金兵渡江，徙寓建阳，兵至，不屈死。